18. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 83553/11691 της 9/25 Σεπτ. 1981 (ΦΕΚ Β΄ 589) Περί στολής μαθητών Ιδιωτικών Σχολικών Μονάδων εποπτευομένων από το ΥΕΝ. Έχοντες υπόψη: α.Το άρθρ. 49 (παρ. 4 και 7) του Νόμ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως» (ΦΕΚ 102 Α/1977). β.Το Π.Δ. 818/77 «περί μετατροπής λειτουργουσών Ιδιωτικών Τεχνικών και Επαγγελματικών Σχολών Μηχανικών και Πλοιάρχων Ε.Ν. και Ασυρματιστών εις Ιδιωτικά Τεχνικά Λύκεια ή Ιδιωτικάς Τεχνικάς και Επαγγελματικάς Σχολάς» (ΦΕΚ 263/Α77). γ.Την αριθ. 80228/348/81/27.2.1981 κοινή απόφαση ΥΠΕΠΘ-ΥΕΝ «περί οργανώσεως και λειτουργίας Κέντρων Επαγγελματικής Καταρτίσεως Εμπορικού Ναυτικού». Σελ. 584,20(γ) Τεύχος ΙΑ-ΙΙ-2 Σελ. 58 δ.Τις υπ’ αριθ. 83527/2656/80/6.3.80 και 83564/ 973/81/28.1.81 Εγκυκλίους ΥΕΝ/ΓΔΠΠ/ΔΟΛΣ /ΙΝΕ, για την στολή μαθητών Ιδιωτικών Λυκείων Ε.Ν., αποφασίζουμε: Απαγορεύουμε στους μαθητές των Ιδιωτικών Σχολικών Μονάδων που εποπτεύονται από το ΥΕΝ να φέρουν στολή, καταργουμένης κάθε άλλης διατάξεως που αναφέρεται στο θέμα αυτό. Η παρούσα απόφαση να κοινοποιηθεί για εκτέλεση και να δημοσιευθεί στην Εφημερίδα της Κυβερνήσεως. Για τον τρόπο εισαγωγής των πλοιάρχων, μηχανικών και ραδιοτηλεγραφητών στα Ιδιωτικά Λύκεια Βλ. την 83543/7267/3 Ιουλ. –10 Σεπτ. 1981 (ΦΕΚ Β΄ 531) απόφ. Υπ. Εμπορικής Ναυτιλίας (ανωτ. σελ. 580,528). 